Kim André Arnesen

**Kim André Arnesen** (født 28. november 1980) er en norsk komponist, mest kjent for sine korkomposisjoner. Hans verker er fremført av kor over hele verden. Arnesen har skrevet verker for kor a cappella, med piano eller orgel, og større verker for kor, solister og ensemble/orkester. Hans *Magnificat* ble utgitt på 2L i 2014, og albumet ble nominert til GRAMMY-pris for 2016. Arnesen er medlem i Norsk Komponistforening.

## Utdannelse

Kim André Arnesen har sin musikalske utdannelse fra Musikkonservatoriet i Trondheim med lærere som Henning Sommerro, Terje Bjørklund og Odd Johan Overøye.

## Virke som komponist (utvalg)
Som komponist hadde han sin første fremføring i 1999 med Nidarosdomens Guttekor. Siden har han skrevet musikk fremført av kor over hele verden, inkludert bestillingsverk fra både profesjonelle kor og amatørkor. Arnesen er medlem i Norsk Komponistforening. I 2010 ble han første store verk fremført i Nidarosdomen. Dette var et *Magnificat*, bestilt av Nidarosdomens jentekor. Verket ble utgitt på 2L i 2014 og albumet ble nominert til GRAMMY-pris for 2016.  I 2011 ble hans motett *Even when He is silent* urfremført under Olavsfestdagene i Trondheim. Verket var bestilt av festivalen og ble urfremført under et arrangement med biskop av Nidaros, Tor Singsaas og skuespiller Liv Ullmann. Verket har siden blitt fremført av kor over hele verden. I 2011 ble hans andre store verk fremført, et juleverk bestilt av Trondheim Kammerkor. I 2013 ble *Even when He is silent* og *Cradle Hymn* utgitt på CD, DVD og Blu-ray i utgivelsen "Christmas in Norway" med St. Olaf Choir og Nidarosdomens jentekor. Cradle Hymn var også med i TV-sendingen *Christmas in Norway* som vant to regionale Emmy-priser. I 2014 ble Arnesens *Requiem* urfremført av Nidarosdomens Guttekor.

I 2017 ble musikk av Arnesen for første gang fremført i det berømte konserthuset Carnegie Hall i New York.

## Verker (utvalg)
* *Julenatt* (4 min. for SSAA eller SATB kor og piano, eller strykere og fløyte, 2009)
* *There is no rose of such virtue* (2, 30 min. for SSAA kor og orgel, 2009)
* *Magnificat* (37 min. for SSAA eller SATB kor, solo sopran, strykeorkester, piano og orgel, 2010)
* *Cradle Hymn* (5 min. for SSAA eller SATB kor og piano eller organ, eller piano og strykere, 2010)
* *Star of the East* (35 min. for SATB kor, solo sopran, strykereorkester og harpe, 2011)
* *Even when He is silent* (5 min. for kor a cappella, 2011)
* *Dormi, Jesu* (4 min. for kor a cappella, 2012)
* *Illuminare Jerusalem* (6 min. for kor a cappella, 2012)
* *Love divine* (4 min. for SSAA kor og piano, 2013)
* *Calma* (4 min. for trombone og orgel, 2013)
* *Requiem* (48 min. for SATB kor, solo mezzo soprano og orkester, 2013/2014)
* *Å jul med din glede - En julesuite* (30 min. for damekor, trompet, strykeorkester og perkusjon)
* *Heartsongs* (60 min. for solo piano, 2014)
* *Alleluia* (2 min. for kor cappella, 2014)
* *O sacrum convivium* (6 min. for kor a cappella, 2014)
* *Flight Song* (4 min. for kor og piano and piano, 2014)
* 2025: *Sanctuare* – bestillingsverk til Olavsfest 2025 

## Diskografi
* *TUVAYHUN — Beatitudes for a Wounded World* (2L-171-SABD) Nidarosdomens jentekor og TrondheimSolistene
* *Magnificat* (2L 2L-106-SABD) Nidarosdomens jentekor og TrondheimSolistene
* *Even when He is silent* (SKU: E 3501 CD) St. Olaf Choir
* *Cradle Hymn* (SKU: E 3501 CD) Nidarosdomens jentekor

## Referanser


## Eksterne lenker
* 
* YouTube-kanal
* Medlem av Norsk Komponistforening